Pastoor ondersoek oor hy hulle glo nie wil trouDie Menseregtekommissie (MRK) ondersoek ŉ pastoor van die Sewendedag-Adventiste-kerk nadat hy glo geweier het om ŉ wit vrou en ŉ bruin man in die eg te verbind. Die Sunday Times berig dat die pa van die bruid die klag by die MRK aanhangig gemaak het nadat die pastoor glo aan die paartjie gesê het dit is nie goed vir mense van verskillende rasse om te trou nie. Die pastoor het aan Sunday Times gesê hy het berading aan die paartjie verskaf maar dat hy hulle nie getrou het nie aangesien hy nie ŉ geregistreerde huweliksbeampte is nie. Isaac Mahlangu, woordvoerder van die MRK, het aan die koerant bevestig dat hulle die saak ondersoek. Die paartjie is intussen deur ŉ dominee van die Nederduits Gereformeerde kerk in die eg verbind.